Te jó ég!
Tawashi főfelügyelő, megtudtuk az áldozat nevét.
Tazaki Junichiro. Jogtudós volt.
Ő javasolta a nemzetközi robottörvény létrehozását.
Ő az, aki szabadságot és egyenlő jogokat biztosított a robotoknak?
Igen.
Nos, akkor kezdjük el kihallgatni a robotellenes jogcsoportok tagjait!
Igenis.
Szarvak?
Emlékszem, hogy hallottam egy ügyről, amiben szarvak tűntek fel.
Szólok, hogy nézzenek utána.
Hé, te robot!
Mégis mi a fene történt itt?
Mi okozhatta ezt?
Magától dőlt össze, vagy valaki lebontotta egy kotrógéppel?
Jelenleg is azt vizsgáljuk.
Gondolom, a ti fajtátok számára nem lenne olyan nehéz feladat.
Uram?
Egy viszonylag erős robot számára gyerekjáték ez a rombolás.
Tawashi főfelügyelő! A szarvas ügyek Németországban és Svájcban történtek.
Tényleg! Az elpusztított Mont Blanc fejére raktak szarvakat.
Volt egy másik eset is a németországi Düsseldorfban.
Az áldozat, Bernard Lanke is a robotok szabadságáért küzdő mozgalom tagja volt.
Szóljunk az Europolnak,
és egyeztessünk az ügyben nyomozó kollégákkal!
Itt az áll, hogy ugyanazt a nyomozót jelölték ki mindkét ügyhöz.
Ugyanazt a nyomozót?
Igen, aki ráadásul egy robot.
Egy robot, mi?
Mi a neve?
Gesicht.
Milyen érdekes!
Micsoda?
Amikor rád nézek, az azonosító rendszerem nem tudja eldönteni,
hogy robot vagy ember vagy-e.
Ezt gyakran mondják.
Sokszor láttalak már a hírekben,
de így, hogy itt ülsz velem szemben...
A hírekben?
Igen.
Például, amikor megjelentél a békefenntartó erőkkel
a 39. közép-ázsiai konfliktus során, a média nagy hírverést csinált. Emlékszel?
Igen. Csak azért mentem oda, hogy segítsek megóvni annak az országnak a békéjét.
A média mégis...
A média mégis bálványként, egyfajta popsztárként kezelt téged.
- Igen. - Köszönöm a türelmüket.
Lássunk hozzá!
Valami baj van?
Nem, csak úgy tűnik,
te tényleg élvezed az evést. Nyilvánvaló lehet,
hogy én csak színlelem az ivást.
Úgy érzem, minél többet színlelem, annál jobban megértem.
- Mit értesz meg? - Hogy milyen, amikor valami finom.
Nem tudom, ez valóban emberi érzés-e, de a szívemben érzem.
Elképesztő.
Amikor korábban láttad, hogy az a gyerek azzal az új játékkal játszik,
úgy érezted, te is akarsz egyet?
Igen. Jelenleg nagyon népszerű az a játék a gyerekek körében.
És mi van a csigával?
Tessék?
Az imént a szakadó esőben találtál egy csigát.
Igen.
Nem csupán mintát gyűjtöttél
a puhatestűek törzsébe tartozó tüdőscsigák rendjéből.
Éreztél valamit.
Maga az élet indított meg, igaz?
Talán. Nem is tudom.
Igazak a rólad szóló hírek.
Lenyűgöző vagy. Lehet, hogy gyereknek nézel ki,
de a mesterséges intelligenciád sokkal fejlettebb az enyémnél.
Ezért adtak el.
Az emberek szórakoztatónak találták, hogy gyereknek nézek ki.
- Ezért eladtak egy cirkusznak. - Eladtak?
Gesicht?
Nincsen semmi baj. Bocsánat, hogy ilyeneket mondtam.
Nem gond.
Térjünk a lényegre!
Ahogyan azt e-mailben is említettem,
Mont Blancot Svájcban, Észak Kettőt pedig Skóciában ölték meg.
És szerinted én is veszélyben vagyok?
Igen. Egyelőre még nincs bizonyítékom, de a gyilkos célja az lehet...
hogy végezzen a világ hét legfejlettebb robotjával.
De miért?
Szerintem tudod az okát.
Gesicht, beolvashatnám a memóriachipedet?
Tessék?
Talán találok újabb nyomokat az általad látott és hallott dolgok közt.
Nem, ezt nem engedhetem meg.
A chipemen személyes adatok és más ügyek titkosított aktái vannak.
Igaz is, a te mesterséges intelligenciád fejlettebb az enyémnél.
Megbízom benned.
Máris visszaadom.
Köszönöm.
Kitörölnéd azokat a dolgokat, amik nem kapcsolódnak a nyomozáshoz?
Persze.
Remélem, találsz valamit, ami felett én átsiklottam.
Ami felett átsiklottál...
Bocsáss meg, Gesicht! Kimegyek a mosdóba.
A mosdóba?
Ezt is az emberi viselkedés utánzása közben alakítottam ki.
Értem.
Logikus, mivel annyira hasonlítasz az emberekre.
Gesicht, te...
Nagyon esik az eső.
Igen.
Máris elmész Japánból?
Igen, sok munka vár rám.
És még beszélnem kell három másik robottal.
Gesicht, megígéred, hogy máskor is meglátogatsz?
Igen, megígérem.
Kedves feleséged van.
Ezért nem akartam, hogy beolvasd a chipet.
Hé! Ne viccelődj a felnőtteken! Azonnal töröld az adatot!
Minden rendben lesz.
Veled és a feleségeddel. Bármi történjék is, ti megbirkóztok vele.
Köszönöm.
Ég veled, Atom!
Gesicht, várni foglak!
Biztosan találkozunk még!
VÁROSI RENDŐRSÉG
TÖRVÉNYSZÉKI NYOMOZÓIRODA
A halál oka?
Fulladás.
Fulladás? Mi volt a gyilkos fegyver? Kötél?
Egyelőre még nem tudjuk. De annyit tudunk, hogy nagy nyomás nehezedett a nyakára.
- Nincs anyagmaradvány? - Nincs.
Vetítsétek ki a 3D-s képet!
Van egy sejtésem, hogy ki lehet a tettes.
Hogyan? Tényleg?
Igen. A tettes nem hagyott hátra semmiféle nyomot, szóval...
Milyen fura!
Te!
Atom!
Üdv, Tawashi főfelügyelő és Nakamura felügyelő!
Ki engedélyezte, hogy ide gyere?
Itt a belépőkártyám.
Segítséget kért a nyomozásban az Europoltól, igaz?
Beolvastam az ügyben nyomozó Gesicht felügyelő memóriachipjét.
Szóval megvan az adat a svájci és a düsseldorfi incidensről.
Robotként nagyon kényelmes lehet, hogy csak úgy beolvassátok az adatot.
De ha azt hiszed, hogy mindent tudsz, akkor nagyon tévedsz!
Ti azt sem tudjátok, milyen az, amikor valami szép vagy finom.
Ugyanakkor ennél az ügynél a te fajtád talán jobban megértheti, mi történt.
Végre sikerrel jártatok. Egy robot követett el egy gyilkosságot.
Ezt miből gondolja?
Egy ember nem tud nyomtalanul bűncselekményt elkövetni.
Egy élő ember ujjlenyomatot, hajat vagy más biológiai nyomot hagyott volna.
De itt nincs semmi.
Akkor ez mi?
Zöld tea van a romok alatt.
Zöld tea?
Igen, két törött teáscsésze és némi vörösbabos lekvár.
- Hé, emeljétek ki! - Igen, uram.
Ez házilag főzött tea, szóval nem lehet túl régi.
A boncolás során előkerült tea és vörösbabos lekvár az áldozat gyomrából.
Adna egy robotnak teát és lekvárt, ha meglátogatná?
Te folyton úgy csinálsz, mintha ennél.
A külső folyosó...
Hortenziák...
Kint üldögéltek, és csodálták a hortenziákat.
Ezt is emeljétek ki!
Megerősítjük, hogy voltak hortenziák a kertben.
A robotok nem értik a szépséget, ugye? Még mindig úgy véli, robot volt a tettes?
Mire célzol? Hogy egy ember gyilkolt, aztán romba döntötte a házat?
Boldogan nézegette a hortenziákat, aztán letarolta az egész házat?
- Kérem a tanúvallomásokat! - Igen, uram.
Olyan volt, mint egy tornádó.
Őrült hangzavart hallottam, aztán összedőlt a szomszéd ház.
El sem hiszem, hogy a mi házunk még áll. Hatalmas tornádó volt.
Látod? Szerintük tornádó volt!
Egy teljesen természetellenes tornádó, ami csak egy házat tarolt le.
Te ezt mégis mire véled?
Aztán Tazaki úr kiment a kertbe.
Elnézést, kérhetném a képet a holttestről?
Ne! Egy gyereknek nem lenne szabad...
Ugyan már!
Gyereknek néz ki, de ő csak egy robot.
Értem.
Hé, a képet!
Igen, uram.
Szarvak.
A halál istenének volt szarva.
Ez Gesicht emléke.
De a római mitológiában megjelenő alvilági úrra...
A római mitológia alvilági ura.
Plútó.
Elnézést! Tazaki Junichiro úr tollal írt?
Mi? A jobb keze középső ujján bőrkeményedés volt,
szóval valószínűleg igen.
A nagyját lemosta az eső, de maradt egy kis tinta a kezén.
Vizes lábnyomok.
Látom, hogy beszaladt a kertből a házba. A dolgozószobába!
Nézzék! A kezén lévő tinta ebből a tintásüvegből van.
Hé, emeljétek ki!
TINTA
- Feldönthette, miközben keresett valamit. - Mit keresett?
Kiemelnétek, ami idelent van?
Névjegykártyák?
VIZSGÁLÓBIZOTTSÁG
- Vizsgálóbizottság? - Az ott!
Azon a névjegykártyán tinta és ujjlenyomat van.
Kinek a kártyája?
Hagyjanak már ezzel! Mindegy, mit mondanak, nem gondolom meg magam.
A trákok is győzködhetnek, akkor sem csinálunk nekik harci robotokat!
A fenébe már!
Ochanomizu professzor?
Atom!
Ráér egy percre?
Hogyne. Mi járatban ilyen későn?
Ochanomizu professzor,
ismerősen cseng önnek Tazaki Junichiro neve? Jogtudós volt.
Igen, értesültem róla, hogy meghalt. Valamiféle incidens áldozata lett.
Ő indítványozta a robottörvény beiktatását. Remek ember volt.
És Bernard Lanke?
Lanke?
A robottörvények támogatója volt.
Igen, ismerem őt, de évek óta nem találkoztam vele.
Mi van vele?
Elhunyt.
Professzor úr, mikor találkozott Lanke úrral?
A 39. közép-ázsiai konfliktus során. Egy vizsgálóbizottság tagjaként.
A halála előtt Tazaki Junichiro egy névjegykártyát keresett.
Az önét, professzor úr.
- Velem akart kapcsolatba lépni? - Igen.
Azt hiszem, ön veszélyben van.
Valaki meg akarja ölni önt és a Bora vizsgálóbizottság összes egykori tagját.
Kérem, árulja el, hogy pontosan mi is az a Bora!
Az egész onnan indult,
hogy azt gyanítottuk, hogy a Perzsa Királyság
tömegpusztításra képes robotokkal rendelkezik.
Mint azt te is tudod,
akkoriban a Perzsa Királyságban XIV. Dáriusz diktátor uralkodott.
Az állampolgároknak és a robotoknak sanyarú volt a sora.
A királyság nem tartotta be az ENSZ-egyezményeket.
XIV. Dáriusz az elsöprő erejű robothadserege segítségével
a szomszédos országokat az irányítása alá vonta,
és megpróbálta leigázni egész Közép-Ázsiát.
Ekkor javasolták a tömegpusztító robotok gyártásának tilalmáról szóló egyezményt.
Az ENSZ azonnal elfogadta a javaslatot.
Nem sokkal később sejteni kezdték,
hogy a perzsák rendelkeznek ilyen robotokkal.
A Trákiai Egyesült Államok elnöke,
Alexander, aki az egyezményt is indítványozta,
hivatalosan megvádolta a perzsákat.
A vádak miatt küldték a Perzsa Királyságba a Bora Vizsgálóbizottságot.
Senki sem tudta, hogy mit is jelent a Bora.
Hogy minek a rövidítése, vagy mire utal.
De én, Lanke és Tazaki úr a vizsgálóbizottság tagjai voltunk.
És mi történt a Borával?
Sehol sem láttunk olyan robotokat, amilyeneket a vádakban említettek.
Akkor milyen alapon vádaskodott a Trákiai Egyesült Államok?
Élt ott egy lángész.
Egy lángész?
Azt feltételezték,
hogy a perzsák fejlett robothadseregét egy nagyon okos tudós alkotta meg.
Mi a neve a tudósnak?
Dr. Goji néven emlegették.
Senki sem tudta az igazi nevét. És azt sem, hogyan nézett ki.
Még azt sem tudtuk, hogy tényleg létezett-e ez az ember.
Ez minden, amit sikerült kiderítenünk.
De ellátogattunk egy bizonyos helyre.
Egy régi mecset alatt volt.
Máig nem tudtom, mire véljem, amit ott láttunk.
Hegyekben álltak a robotok holttestei.
Azt a magyarázatot kaptuk,
hogy a helyiséget a használhatatlan robotok lerakóhelyeként használták.
Aztán kitört a háború.
Minden rendben, Mont Blanc?
Nem sérültetek meg?
Brando 2895-öt pusztított el.
Én pedig 2962-t.
Te mennyivel végeztél, Mont Blanc?
Sokkal.
Sokkal, mi?
Lenyűgöző teljesítmény. Összesen 3022-vel.
Mit keresünk itt?
Nemes küldetésünk volt, nem?
Hogy felszabadítsuk a robotokat az elnyomás alól.
Ezért jöttünk ide, igaz?
De mi...
Kapcsolódom a hálózathoz.
Hamarosan elfoglalják XIV. Dáriusz palotáját.
A békefenntartó erők eljutottak a városközpontba.
„A béke követe”, mi?
Atomnak könnyű dolga van.
Azért kérded, miért jöttünk ide?
Hogy kit kellett volna elpusztítanunk?
Hogy ki az, akit gyűlölnünk kellene?
Gyűlölnünk?
Igen.
Mégis mi a fene az, amit ők gyűlöletnek hívnak?
ESKKKR-BAJNOKSÁG
- Brando! - Brando!
Micsoda elsöprő győzelem!
Brando tényleg verhetetlen!
Az ESKKKR-bajnokság utolsó menete az azonnali győzelmével ért véget!
Brando 936 meccs óta veretlen!
Látni fogjuk valaha veszíteni ezt a legendás hőst?
Ő a történelem legerősebb harcosa!
Brando!
Lenyűgöző meccs volt, Brando.
Nem is tudom, szerintem kezdek berozsdálni.
Néha alig tudok mozogni egy meccs után. Most is ez van.
Milyen fura. Mindannyian ugyanazt a pankrátorruhát viselitek a ringben,
de te tűnsz a legerősebbnek benne.
A legtöbb mérkőzés megnyeréséhez csak tapasztalatra van szükség.
- A többi a szerencsén múlik. - A szerencsén?
Igen. Tudom, az emberek számára mulatságos,
amikor egy robot a szerencséről beszél. De én szerencsés fickó vagyok.
- Ez tipikus óvárosi környék, igaz? - Igen.
Az emeleten van a lakásom.
Az arcodról azt olvasom le:
„Miért lakik egy szupersztár egy ilyen lepukkant helyen?”
Dehogy!
Tény, hogy a bunyózásból összeszedett pénzből egy palotában is élhetnék.
De úgy döntöttem, hogy másra költöm a pénzemet.
Megjöttem! A harc királya hazajött!
Apa!
Apuci!
- Megjöttél! - Szia!
Jól van, gyerekek.
Jól viselkedtetek?
Apa, te olyan erős vagy!
- Jól harcoltál! - Még szép!
Üdv itthon, drágám!
Hát ő meg...
Jut eszembe, ő a feleségem, Mine.
Örvendek. Gesicht vagyok, az Europoltól jöttem.
- Ideje vacsorázni! - Éhen halok!
- Én is! - Na, gyertek!
Kérem, jöjjön be!
Kapj el, ha tudsz!
Hé! Mindent szétszórsz!
Elkaplak!
Ne fogócskázzatok vacsora közben!
Ön tényleg nyomozó?
Igen.
Akkor van menő fegyvere vagy kütyüje is?
Nem. Sajnos semmi menő dolog nincs nálam.
Elég lesz a bugyuta kérdésekből!
Ha így folytatod tovább, elfenekellek.
Bocsásson meg nekik!
Ugyan! Rég volt ilyen szórakoztató vacsorám.
Mit szólsz? Nem is olyan rossz, ahogy az emberek étkeznek, igaz?
Igen, vidám és élettel teli.
Így megy ez nálunk. Folyton olyan, mintha fesztivál lenne.
Drágám! Edd meg a salátát is!
Hát én...
Itthon anya a legerősebb!
Ő a világbajnok, igaz?
- Bajnok! - Elég a bolondozásból!
- Egyétek meg a vacsorát! - Hűha! Olyan ijesztő!
Tényleg ő itt a bajnok!
Mind elaludt?
Igen.
Ne igyál túl sokat!
Ilyen életet építettem magamnak a bunyózásból keresett pénzből.
Értem.
Mivel bunyózok a megélhetésért,
Mine sosem tudja, mikor hoznak haza engem darabokban.
Volt idő, amikor egyedül volt itthon, és mindennap értem aggódott.
Aztán bevezették azt a rendszert.
A robotok örökbefogadásához.
Igen. Először egyet fogadtunk örökbe.
Aztán még egyet, mert minél több, annál jobb.
Most már öten vannak.
Olyan fura. A gyerekek érkezése előtt nem érdekelt,
hogy darabokra szednek-e egy mérkőzés során.
De most már a lehető legtovább szeretnék élni.
Fura, nem? Úgy gondoltam, ők lesznek a hagyatékom, így bármikor meghalhatok.
De most, hogy itt vannak, élni akarok.
Bizonyára Mont Blanc is élni akart.
A 39. közép-ázsiai konfliktus során ismertem meg.
De a közös harcon kívül a jó pillanatokra is emlékszem.
Hülyéskedtünk, esténként beszélgettünk. Meséltem nekem a fákról, a madarakról.
Mindenféle dologról.
Hogy egy ilyen remek fickót olyan borzalmas halál érjen...
Ismersz egy Észak Kettő nevű robotot?
Igen, de csak névről.
Meghalt.
Múlt héten.
Békés életet élt egy zeneszerző komornyikjaként Skóciában. De aztán...
Megölték?
Igen.
És te is veszélyben vagy.
Engem ne félts!
Én vagyok a harc királya.
Pontosan ezért váltál célponttá.
Állok elébük.
Azok után, amit Mont Blanckal tettek,
darabokra tépem őket, majd meglátod.
Ne légy ostoba! Ha bármi történne, azonnal hívj fel!
Kér még egyet?
Ami azt illeti, ez a török energiaital eléggé erős.
Nekem jöhet még egy.
Te nem kapsz.
Jól van.
Biztos, hogy ne vigyelek vissza kocsival?
Igen. Fogok egy taxit.
Rendben. Látogass meg minket máskor is!
Köszönöm a meghívást, nagyon jól éreztem ma magam.
Olyan jó, ha van gyereked.
Esetleg te is vállalhatnál.
De öt, mint amennyi nálunk van, lehet, hogy egy kicsit sok lenne.
Igen.
Ötszáz ZEUSZ-ért az egész testet megkaphatja.
Mi a baj?
Semmi. Lehet, hogy egy kicsit sokat ittam.
Biztos, hogy egyedül is hazajutsz?
- Igen, boldogulni fogok. - Jól van. Ha te mondod.
Vigyázz magadra!
Ha bármi történne, kérlek, hívj fel!
- Izé... - Mi az?
Említettem, hogy a győzelem a szerencsén múlik.
Az emberek az esélyekre bízzák magukat, de szerintem a szerencsét el kell nyerni.
Mivel lett családom, a szerencse mellém állt.
Te is hívhatsz, ha bármi történne.
Én szerencsés fickó vagyok.
Rendben. Köszönöm. Számítok rád.
Kérlek...
meg ne halj nekem!
A mindenit! Dupla csuklószorítás! Eljött a vég?
Tépd ki a karját!
Adj neki!
Csavard le!
Íme, a legyőzhetetlen bajnok!
Nagyszerű mérkőzésen védte meg a világbajnoki címét!
A közönség megrészegül Héraklész művészi teljesítményétől!
Számunkra ő a harc istene!
- Héraklész! - Héraklész!
Jövő hónapban Héraklész végre szembenéz Brandóval,
a törökök európai bajnokával!
Íme, Héraklész közismert póza! A harc istene pózol!
Lenyűgöző ez a szobor, Héraklész.
Mondtam nekik, hogy ne állítsák fel.
Mondtam, hogy tönkre fogja tenni ennek a világörökségnek a látványát.
De végül csak felállítottak egy szobrot a pankrátorruhám mintájára.
Az emberek szeretik az ilyesmit.
Láttam a tegnap esti meccset.
Erős voltál, mint mindig.
Mint mindig, mi?
Lenne kedved leülni, meginni egy csésze teát, és beszélgetni?
Én nem utánozom az embereket.
Robot vagyok.
Egy gyilkológép, aki elpusztítja az ellenfeleit.
De a legutóbbi meccseid során...
Úgy gondolod, elpuhultam. Igaz?
Hogy tegnap este visszafogtam magam.
Aggódsz, hogy mi fog történni a Brando elleni mérkőzésen?
Hallottam róla, hogy felkerested.
Igen.
Csúcsformában volt.
Gondoltam.
Sokszor harcoltam vele, és tudom, hogy kemény fickó.
Mint amilyen régen is volt.
Úgy érted, a 39. közép-ázsiai konfliktus során?
Gesicht nyomozó,
tudod, hogy miért imádják az emberek ezeket az emlékműveket?
Mert ők felejtenek.
Mielőtt megkopna az emlékezetük,
dolgokat építenek, hogy tudjanak emlékezni.
De nézz csak ránk!
Ha nem töröljük az emlékeinket, akkor örökre megmaradnak.
Tisztán emlékszünk a dolgokra.
A bajtársainkra.
A mindkét oldalon felgyülemlő robottetemek halmaira.
Akkor tanultam meg, hogy mi az a gyilkos szándék.
Azóta képtelen vagyok elpusztítani az ellenfeleimet.
Az emberek hogy is nevezik ezt?
Talán együttérzésnek?
Figyelj!
Igen?
Te nem gondolod úgy,
hogy fejlődünk?
De miért, apa?
Megígérted, hogy eljössz velünk az állatkertbe!
Hát, igen.
Bocsi, gyerekek.
Közbejött valami, amit el kell intéznem.
Tessék?
Szóval csak úgy itt hagysz minket?
Legközelebb veletek fogok tartani. Megígérem.
Úgyis újra meg fogod szegni az ígéretedet.
Nem, férfi becsületszavamat adom.
És az igazi férfiak sosem szegik meg az ígéreteiket.
Na, elég lesz a panaszkodásból.
Én ott leszek veletek.
Hazug vagy, apa.
Sajnálom.
Hirtelen közbejött valami? Mi történt?
Csak egy interjúról van szó.
Egy interjúról?
Miss Isztambullal fogok beszélgetni.
Tartozom a szerkesztőnek, ezért nem mondhattam nemet a felkérésre.
Érezd jól magad az „interjúdon”!
Hé! A férjed Európa-bajnok.
Vannak bizonyos kötelezettségeim.
Mi van?
Mi az, hogy „mi van”?
Engedély nélkül vitted el a pankrátorruhát.
Nem lesz baj belőle. Amint tudom, visszaviszem.
Most nem ez a lényeg.
Még a teherautót is csak úgy elvitted.
Ha történik valami, nem fogják hagyni, hogy bunyózz.
A következő meccsed Héraklész ellen lesz, és...
Pontosan ez az oka.
Tessék?
Azért vettem kölcsön, hogy felkészüljek a következő meccsre.
Értem, de...
Nyugalom, cimbora!
Professzor úr, ön szerint a tettes ember? Vagy...
Robot?
Vagy a kettő kombinációja?
Az egyetlen robot, aki valaha embert ölt, Brau-1589 volt.
Valóban így lenne?
Miért kérdezed ezt?
Mindegy.
Szóval milyen rendellenesség jelentkezett Brau-1589 mesterséges intelligenciájában?
Semmilyen.
Hogyan?
Hibátlan volt a mesterséges intelligenciája.
Hibátlan... Egy hibátlan mesterséges intelligencia ölt embert.
Ez mégis mit jelent?
Lehet,
hogy a tettes szinte már ember?
Ez a hely jó is lesz.
Mi a baj?
Gesicht nyomozó?
Csatlakozz a hálózathoz, Héraklész!
Ilyen nincs!
Atom, te is csatlakozz!
Atom, mi a baj?
Élő közvetítés érkezik Isztambulból.
Gesicht, mi folyik itt?
Ezt Brando közvetíti.
Ne lépjetek ki!
Brando!
Megmutatom, hogy mire vagyok képes.
Hagy abba! Brando, állj le!
Brando, menekülj!
Rátaláltam. A Fekete-tenger partjainál van.
Gyerünk, Gesicht!
Bosszút állok...
Mont Blancért!
Brando, ne küzdj meg vele egyedül! Már úton vagyunk.
Zajos a jel.
Mi történik, Atom?
Professzor, mennem kell!
Mégis hova?
Valaki megtámadta Brandót.
Sietnem kell.
Nagyon erős!
Mi a fene ez az izé?
Ez meg mi volt?
Brando, jelentkezz!
Brando!
A tenger...
Sikerült.
Brando!
Legyőztem.
Brando!
Én nyertem.
De én sem úsztam meg sértetlenül.
Megyünk már! Tarts ki, Brando!
Héraklész.
Már alig vártam
a következő összecsapásunkat.
Én is.
Legyőztelek volna.
Ne hülyéskedj!
Ezt nem tudhatod.
Megmentünk. Csak maradj ott, és várj meg minket!
Elküldöm az adatokat,
amiket az ellenfelemről gyűjtöttem.
Brando, ne hajszold túl magad!
Mi a...
Ez fura.
Ez Brando családja.
A fenébe!
Az áramköreim
teljesen megbolondultak.
Brando, hagy abba!
A francba!
Nem tudom átküldeni
azokat az adatokat.
Már így is eleget tettél.
Ez fura.
Sajnálom, fiúk.
Akaratlanul csinálom.
Gesicht nyomozó.
Hát még nem mondtam?
Szerencsés fickó vagyok.
Igen.
Megígértem a gyerekeimnek, hogy elviszem őket az állatkertbe.
Férfi becsületszavamat adtam.
Mondd meg nekik,
hogy ne aggódjanak!
Szerencsés fickó vagyok.
Brando!
Brando innen küldte az utolsó üzenetét.
Próbáltam elérni, de semmiféle választ nem kaptam.
Csak olajat látok a víz felszínén.
Meg rengeteg roncsot a tenger fenekén.
Gesicht!
Héraklész!
Ti nem láttatok valamit egy pillanatra felvillanni a felvételen?
Én nem.
Brando adásán kívül valaki másét is vetted?
Igen, egy megvadult mesterséges intelligenciát láttam.
- Egyfajta zajként jelentkezett a videón. - Zajként?
Mégis mi lehetett?
- Atom, átküldenéd a képernyőre? - Igen.
Atom, küldd el nekünk is!
Rendben.
Itt, rögtön ezek után.
Ez meg mégis mi a fene?
Az emberek minek is nevezik ezt?
- Ez a megtestesült halál. - A megtestesült halál?
Érzelem.
Elsöprő erejű fájdalom.
Az isztambuli Kék Mecset Kolosszeumtól jelentkezünk.
Rengetegen eljöttek, hogy meggyászolják szeretett hősük, Brando halálát.
Apa!
Apuci!
Kapcsoljuk helyszíni tudósítónkat.
Itt vagyok a helyszínen.
A tenger fenekét roncsok borítják,
és a nagy részük feltételezhetően Brandóhoz tartozik.
A rendőrség és a katonaság folytatja a keresést,
de a forrásaink szerint lehetetlen minden roncsot felhozni,
mert iszap borítja a tenger fenekét.
Meddig húzod még az időt?
Hamarosan lejár a címvédésed határideje!
Figyelsz te rám egyáltalán, Héraklész?
Ha nem harcolsz, beperellek szerződésszegés miatt!
Al Haft vagyok, a világ legismertebb promótere!
Hallod, amit mondok?
Semmit sem találtak.
A gyilkos egyetlen darabját sem találták meg.
Eddig csak Brando darabjait hozták fel.
Brando itt küzdött meg a gyilkossal, és győzelmet aratott.
Akkor miért nem találták még meg egyetlen darabját sem?
Héraklész! Még a sereg és a rendőrség is letett arról, hogy bármit is megtaláljon.
Akkor te miért keresgélsz még mindig? Ráadásul önköltségre.
A Brandóval való barátságod miatt teszed? A rajongóid rád várnak.
Héraklészre, a harc istenére. Hogy ringbe szálljon.
És én is erre várok.
Szóval kérlek, Héraklész, térj vissza a...
Héraklész! Megtaláltuk Brando karjait!
Szép munka!
Óvatosan hozzátok fel őket!
Hát, az nem lesz egyszerű!
Egy sziklazátonyon találták meg őket, úgy 100 kilométerre innen!
Nem a tenger fenekén voltak! Elvezetünk oda!
Várj!
Héraklész!
Csak egyszer! Csak még egyszer szállj ringbe!
Héraklész.
Ott, azon a sziklán!
Mi a...
Brando memóriachipje.
Szarvak.
Ezt nem hiszem el.
A gyilkos
még mindig él!
Brando!
A feliratot fordította: D. Ferenc